Malema land op sy blaker | Die Vryburger
Die Rooi Brigade leier, Julius Malema, het op sy rooi baadjie gekry in 'n onderonsie toe hy 'n wag in Parktown te lyf gegaan het.
Alles het begin toe Malema by samesprekings met adjunk-president Cyril Ramaphosa opgedaag het en nie wou toelaat dat sy aktetas geskandeer word nie. Die vergadering is gehou om die voortslepende geskille tussen die ANC-bewind en die opposisiepartye te probeer bylê.
Hy het aan 'n lyfwag van Ramaphosa gestamp en geklap. Die twee het mekaar toe gepak, en die volgende oomblik het Malema op die naat van sy rug gelê.
Malema is opgehelp en wou weer handgemeen raak, maar sy lyfwag het tussenbeide getree. Hy het by die konferensiesentrum ingegaan terwyl die wag hom toegesnou het dat Malema dink hy is 'n koning.
'n Hele tirade is agterna deur Malema gelewer oor "ANC-misdadigers" wat nie deursoek word nie. Hy het die kans gebruik om teen Ramaphosa uit te vaar wat volgens hom 'n aanstigter tot moord (by Marikana) sou wees. Malema meen iemand soos president Jacob Zuma moet sommer twee keer geskandeer word. Hy ervaar glo daagliks teistering deur "ANC-misdadigers en polisiebeamptes wat ANC is".
Hy was onlangs in 'n kitskosplek op Tzaneen en by 'n sportstadion in Pietersburg by 'n rondstampery aan mense betrokke.
7 thoughts on "Malema land op sy blaker"
william November 25, 2014 at 7:08 am
Hier sien ons n toekomstige diktator in wording. Hy steur hom nie aan reels en regulasies en wette nie. Dit voorspel niks goed vir hierdie land nie.
Fiona Nell. 4 Kleur Wapper Weer! November 25, 2014 at 7:49 am
Die ding dink hy kan klap soos hy wil, hy dink hy mag! Ek hoop hy loop hom teen n BOER vas!
Desmond November 25, 2014 at 12:49 pm
….laat hy al die vuil werk doen …dan sit ons sy krag af…
Drieks November 25, 2014 at 2:25 pm
Malema, deel jou geheim. Hoe weet ek of 'n polisieman voor my ANC of EFF is. Die ANC ene soek seker darm mense deur en die EFF laat al die krimenele deurgaan. Jou trawante is net so blind vir jou foute soos die Anc kaders vir hul foute is.. Doodloop straat , dis jy………
Rens Roodt November 25, 2014 at 2:26 pm
Hy is ook n aanhitser vir moord op ons Blanke Boerevolk met sy moorddadige liedjies en uitsprake – malema het bloed op sy hande en sal dienooreenkomstig vrek